Document ID: 32015D0129

KOMISJONI RAKENDUSOTSUS (EL) 2015/129,
26. jaanuar 2015,
millega muudetakse otsuse 93/52/EMÜ I lisa seoses Küprose ametlikult brutselloosist (B. melitensis) vabaks tunnistamisega
(teatavaks tehtud numbri C(2015) 172 all)
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 28. jaanuari 1991. aasta direktiivi 91/68/EMÜ loomatervishoiu kohta ühendusesiseses lamba- ja kitsekaubanduses, (1) eriti selle A lisa 1. peatüki II jagu,
ning arvestades järgmist:
(1)
Direktiivis 91/68/EMÜ on määratletud liidusisest lammaste ja kitsedega kauplemist reguleerivad loomatervishoiunõuded. Selles on sätestatud tingimused, mille alusel võib liikmesriigid või nende piirkonnad ametlikult brutselloosivabaks tunnistada.
(2)
Komisjoni otsuse 93/52/EMÜ (2) I lisas on loetletud need liikmesriigid, mis on direktiivi 91/68/EMÜ kohaselt tunnistatud ametlikult brutselloosist (B. melitensis) vabaks.
(3)
Küpros on esitanud komisjonile dokumendid, mis tõendavad vastavust direktiivi 91/68/EMÜ A lisa 1. peatüki II jao punkti 1 alapunktis b sätestatud tingimustele ametlikult brutselloosist (B. melitensis) vabaks tunnistamiseks kogu oma territooriumil.
(4)
Küprose esitatud dokumentidele antud hinnangu põhjal tuleks kõnealune liikmesriik tunnistada ametlikult brutselloosist (B. melitensis) vabaks.
(5)
Seepärast tuleks otsuse 93/52/EMÜ I lisa vastavalt muuta.
(6)
Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 93/52/EMÜ I lisa asendatakse käesoleva otsuse lisaga.
Artikkel 2
Käesolev otsus on adresseeritud liikmesriikidele.
Brüssel, 26. jaanuar 2015

Labels: 18
6